शरीफ नगर,ठाकुरद्वारा (मुरादाबाद)

भारत की जनगणना अनुसार यह गाँव , तहसील ठाकुरद्वारा, जिला मुरादाबाद, उत्तर प्रदेश में स्थित है।

सम्बंधित जनगणना कोड: 
राज्य कोड :09 
जिला कोड :135 
आरटीओ कोड : यूपी 21
तहसील कोड : 00717
 गाँव कोड: 114520 

भूगोल
जनसांख्यिकी 2011 जनगणना के अनुसार शरीफनगर की कुल आबादी 13396 है। जिसमें महिलाओं की जनसंख्या 6317 है यानी कुल जनसंख्या का 47.2%।
जनगणना के अनुसार शरीफनगर की कुल साक्षरता दर 54.3% है तथा महिलाओं की साक्षरता दर 22.3% है।

शरीफनगर में हिन्दू तथा मुस्लिम धर्म को मानने वाले लोग रहते हैं जो अपने त्योहारों तथा रीति रिवाजों को हर्ष उल्लास के साथ मनाते हैं।  

वैसे तो यहां पर काफी मंदिर और मस्जिद है, जिनमें प्राचीन शिव मंदिर जो ब्रिटिश शासन में 1872 ईसवी में ठाकुरद्वारा के एक मुनीम द्वारा बनवाया गया था। शिव मंदिर में बड़े हर्ष उल्लास से हिन्दू रीति रिवाज के साथ सभी त्योहार मनाए जाते हैं जिनमे प्रमुख है महाशिवरात्रि, होली, जन्माष्टमी, गणेश चतुर्थी, रामलीला तथा दीपावली।

यहां पर रामलीला का पाठ 14 दिनों तक चलता है जिसमें मर्यादा पुरुषोत्तम भगवान राम के जीवन का पाठ किया जाता है। 14वें दिन भगवान राम द्वारा रावण वध का पाठ शिव मंदिर के स्थान पर मां चामुंडा देवी के मंदिर में किया जाता है। (जो गांव के उत्तर दिशा में स्थित है।) इसके उपरांत वहां दशहरा मेले का आयोजन किया जाता है। 

1980 तक दशहरा मेले का आयोजन बाग वाली मस्जिद के पास किया जाता था।

2) मस्जिदों में यहां पर जामा मस्जिद प्रमुख है जो गांव के बीचों बीच स्थिति है। गांव के दक्षिण में ईदगाह स्थित है। ईद के अवसर पर मुस्लिम धर्म को मानने वाले लोग यहां नमाज अदा करते हैं साथ ही इस दिन मेले का आयोजन भी किया जाता है।

कृषक इंटर कालेज जो यहां का सबसे पुराना विद्यालय है यहां पर कक्षा 6 से 12 तक की कक्षाएं चलती हैं। साथ ही सुशीला देवी कन्या इंटर कालेज तथा मंजू देवी कन्या इंटर कालेज यहां के प्रमुख विद्यालय है। 

निकटवर्ती गांव में भगवंत सिंह महाविद्यालय है जो ग्राम कुआं खेरा खालसा में स्थित है।

सन्दर्भ 

 बाहरी कड़ियाँ 
उत्तर प्रदेश की तहसीलों का नक्शा

श्रेणी:ठाकुरद्वारा तहसील के गाँव